Bappndralla

A Bappndralla oda Zungabrecha (dt.: Zungenbrecher), is a Foige vau Weatan wo ma si schnö vahaschped. Bappndralla wean vua oim zwecks da Gaudi aufgsogt owa aa im Rhetorik-Training.

 Boarische Zungabrecha 

 Du host es Bschteck z spod bschtöd. Du host da zu dein Speck des Bschteck z spod bschtöd.
 Zwischn zwoa Zwetschknzwoag zwitschan zwoa Schwoim.
 Zehn zaundirre Zigeina ziagn zehn Zentna Zucka zum Zaun zure.  
 Oa Oabegga ko mit si aloa ned oabegga.   
 Wauns olle einigangan, gangans ned eini, wei s owa ned olle eini gengan, gengans eini. 
 Do dadiada und do dadiada und do dadiada aa. (Vaum Vadorrn vo an Bleamestock is de Red).
 Waun hinta Fliagn Fliagn fliagn, fliagn Fliagn Fliagn noch.
 Waun hinta Griacha Griacha kriacha, kriacha Griacha Griacha noch.
 Hintan Hauns sein Heanahaus, hänga hundat Hosn naus, hundat Hosn hänga naus, hintan Hauns sein Heanahaus.
 Ödögidöggi (dt.: Öltiegeldeckel)-
 Muass ma do oa Oa einidoa?
 Oa Zwetschgn im Batz dadatscht und oa im Batz dadatschte Zwetschgn gaabatn zwoa batzige dadatschte Zwetschgn und an batzign Zwetschgndatschi!
 Hamma -r- eah -r- o eh oej Joah -r- oe Oa -r- oe. (Wir brachten ihnen ja ohnehin alle Jahre Eier hinunter!!)
 I kannt, wen i dad, wiar i megn deafad!
 Hå ea eh i a oa oa aui! ("Ich habe ihnen eh auch ein Ei hinausgegeben!", Mühviadl).
 An Oachkatzlschwoaf muasst mid umaran Zwoaring Vitrioi-Öi eiöin!
 Zwischn Ümitz und Apetlau hänga zwa zwidrigspitzte Zwetschgn drau. Wer de zwa zwidrigspitzn Zwetschgn nenna kau, des is a brava Mau. (Burgnlaund).
 Oa kloans Kind ko koan kloan Kind oan kloan Kerschkern kliabn. (Soizburg).
 Deaf des des? Des deaf des! Das des des deaf?! (Es gähd drum, ob a Kind wos mocha deaf).
 A Müllamadl hod a Möhnudlladl und a Nahnodlladl aa.
 Is des woua, daas da Groua aafm Doua in an Goua hintan Oua a Scheppal Houa wachsn loua koa(n? (Uawapfoalz. Middlboarisch: "Is des woar, dass a Krana afm Toa in oam Joar hintam Ohr a Schepfal Hoar woxn lossn ko").
 Frau Glockerl kochts Nockerl, kummts Flockerl frissts Nockerl vom Stockerl. (Wean).
 Da Xaval lest im Lexikon, da Fölix spüd am Xylophon. (Wean).
 Zwanzg Zweagal zagn an Haundstaund, zehne im Waundschraunk und zehne am Saundstraund. (Wean).
 Waun du Trottl zu mia Trottl Trottl sogst, sog i Trottl zu dia Trottl so laung Trottl, bis du Trottl zu mia Trottel nia mea Trottl sogst, du Trottl! (Wean).
 Wea nix woass und woass, das a nix woass, woass mea ois wia dea, wo nix woass und ned woass, das a nix woass.
 Da Zweck hod in Zweck, in Zweck z bezwecka; waun da Zweck sein Zweck ned bezweckt, hod da Zweck koan Zweck.
 Mei Urahnl hod a Nohlladl und a Nahnodlladl aa. [dt.: Meine Urgroßmutter hat eine Nadel-Lade und eine Nähnadel-Lade auch].
 Z'Scheibbs schneibts, z'Ybbs blitzts (Niedaöstareich).
 Di Muida und da Bui tuin gmui Fuida fia d’Kui in dej tuife Trui“. (Hianzisch).

 Im Netz 

Kategorie:Mündliche Kommunikation
Kategorie:Wort